ConseggioLigure/zenamt huggingface dataset:
Ligurian:
# Se a sposâ a l’é de boña meña, se l’é nuvio s’assereña.

A-i tempi che a-e moggê l’ea reservou o compito de allivellâ tutte e asperitæ che se poeivan formâ inta vitta di sposoei.

English translation:
# If the bride has a good character, if it’s cloudy it clears up.

In the days when wives were entrusted with the task of smoothing out all the rough edges that might arise in the spouses’ life.
Ligurian:
# O tordo, quello che no ghe fa pe lê o ghe fa o sordo.

O conresponde a-o proverbio, anche italian, ch’o dixe che no gh’é pezo sordo de chi no veu sentî.

English translation:
# The thrush, to what doesn’t suit him, plays deaf.

It corresponds to the proverb, also Italian, which says that there is no worse deaf person than one who doesn’t want to hear.
Ligurian:
# À despeto di maligni o sô o resplende.

Quande a bravua e l’aspertixe de quarchedun a se vedde ciæa, à despeto de chi pensava mâ.

English translation:
# A dispetto dei maligni il sole risplende.

When someone’s skill and ability shine through clearly, despite the detractors.
Ligurian:
# Quande o sô o fa barcon, l’ægua a ven à cannon.

Quande, inte unna borrasca, se arve quello ch’o se ciamma ascì "ciæo d’ægua" ch’o no l’annonçia a fin da tempesta, ma che o tempo o se imbozzoña ancon de ciù. A peu ëse ascì unna metafora relativa à unna rattella, ch’a pâ finia, ma a recomensa.

English translation:
# When the sun makes windows, the rain comes pouring down.

When during a storm there opens what is also called a “clearing of water,” which does not announce the end of the tempest, but rather that the weather will worsen even more. It can also be a metaphor for a quarrel, which seems to be over, but starts up again.
Ligurian:
# Finché gh’é do sciou, gh’é da speransa.

Scin che semmo ancon a-o mondo poemmo speâ de combinâ quarcösa de bon.

English translation:
# Where there’s breath, there’s hope.

As long as we are still in this world, we can hope to accomplish something good.
Ligurian:
# Conca scciappâ a seunna mâ.

Chi l’é maròtto ò accarettou o no peu travaggiâ e fâse vai a-o megio.

English translation:
# Conca spaccata suona male.

Those who are sick or unwell cannot work and prove their worth at their best.
Ligurian:
# Chi rie do mâ di atri, o seu o se gh’appròscima.

Pe unna lezze do contrappasso.

English translation:
# A chi ride del male degli altri, il suo si avvicina.

By a law of retribution.
Ligurian:
# O fræ do Tocca o l’é o Mette.

Esprescion à fondo eròtico, ch’a poñe o «mette» comme conseguensa do «toccâ».

English translation:
# Il fratello del Tocca è il Mettere.

An expression with an erotic undertone, which presents “putting in” as the consequence of “touching.”
Ligurian:
# Chi guasta o pòrto o l’é o mainâ.

Ognidun de niatri o l’é a vea caxon do seu destin e de seu desgraçie.

English translation:
# Chi rovina il porto è il marinaio.

Each of us is the true architect of our own destiny and our own misfortunes.
Ligurian:
# A veitæ e l’euio vëgnan sempre à galla.

Fito ò tardi a veitæ a vëgne scoverta.

English translation:
# The truth and oil always come to the surface.

Sooner or later the truth is uncovered.
Ligurian:
# Va tanti agnelli à Pasqua quanti beu à Dënâ.

Fiña i innoçenti van incontra à de desgraçie e à de derotte.

English translation:
# As many lambs go at Easter as oxen at Christmas.

Even the innocent meet with misfortunes and defeats.
Ligurian:
# Gramma quella pegoa ch’a no sa avvardâ a seu laña.

Se un o no sa dâ a mente a-i seu interesci, pezo pe lê.

English translation:
# Bad is that sheep that cannot protect its own wool.

If someone cannot look after their own interests, so much the worse for them.
Ligurian:
# Da-o credde à l’ëse l’é comme da-o fiâ a-o tesce; da-o dî a-o fâ gh’é comme da-o tesce a-o fiâ.

L’é ciù de grammo fâ de mette in atto i nòstri progetti che pensâli.

English translation:
# From believing to being is like going from spinning to weaving; from saying to doing is like going from weaving to spinning.

It is harder to put our plans into action than to think them up.
Ligurian:
# Chi à fortuña in amô no zeughe a-e carte.

Conrespettivo de l’atro proverbio segondo o quæ chi l’é affortunou a-o zeugo o l’é desfortunou in amô.

English translation:
# Chi ha fortuna in amore non giochi alle carte.

Counterpart of the other proverb according to which those who are lucky in gambling are unlucky in love.
Ligurian:
# À Dënâ mangemmo o bibin co-i bescheutti toccæ into vin.

Proverbio ch’o vegne cantou in sce l’äia da Pastorale de S. Alfonso de’ Liguori.

English translation:
# At Christmas we eat turkey, with biscuits dipped in wine.

A proverb sung to the tune of the Pastorale by St. Alphonsus Liguori.
Ligurian:
# E böxie, no pâ cösa vea, duan da Dënâ à San Stea.

Verscion zeneise do dito che e böxie an e gambe curte.

English translation:
# Le bugie, non sembra cosa vera, durano da Natale a Santo Stefano.

Genoese version of the saying that lies have short legs.
Ligurian:
# Chi à un garbo de cà o l’é ricco e o no ô sa.

Constataçion che chi l’é affortunou de belle vòtte o no se ne accòrze.

English translation:
# He who has a hole of a house is rich and doesn’t know it.

Observation of the fact that those who are fortunate often do not realize it.
Ligurian:
# Chi l’à d’öo, chi l’à d’argento, chi l’à da dâghe di cäsci drento.

Se intende o panê; no semmo tutti pægi.

English translation:
# Chi ce l’ha d’oro, chi ce l’ha d’argento, che ce l’ha da dargli dei calci dentro.

It refers to the backside; we are not all equal.
Ligurian:
# Ògni cäso into cû o fa anâ un passo avanti.

Comme dî che fiña e gramme esperiense, e derotte, peuan servî a-a cresciansa personale e spiituale.

English translation:
# Every kick in the rear makes you take a step forward.

In the sense that even bad experiences and setbacks can contribute to personal and spiritual growth.
Ligurian:
# Vâ ciù unn’onsa de son son, che un cantâ de ea ea.

Comme de soventi inti proverbi, o l’é un invio à tegnîse basci, à no dâse guæi äie.

English translation:
# Vale più un’oncia di sono sono che un quintale di era era.

As often happens in proverbs, it is an invitation to keep a low profile, not to put on airs.
Ligurian:
# Chi tëgne o pê inte doe scarpe presto o resta descäso.

No se peu pretende de fâ tròppo ò de avei tròppo.

English translation:
# Chi tiene il piede in due scarpe presto rimane scalzo.

One cannot expect to do or have too much.
Ligurian:
# Anno neuvo, ògni galliña a fa l’euvo.

À l’anno neuvo pâ che tutti inandian quarcösa de neuvo e fan boin propòxiti.

English translation:
# Anno nuovo, ogni gallina fa l’uovo.

At every start of the year everyone seems to be preparing something new and makes good resolutions.
Ligurian:
# Se no ti peu vestî de sæa vestite de laña, ti sæ tranquillo e no ti recorriæ a-a Casaña.

Exortaçion à vive con meno sguasso.

English translation:
# If you can’t dress in silk, dress in wool, you’ll be at peace and won’t have to turn to the pawnshop.

An exhortation to live with less ostentation.
Ligurian:
# Ciù che vegi no se peu vegnî.

Proverbio comprenscibile à tutti. No se peu pretende de vegnî quarcösa de ciù che vegi e à un çerto momento semmo constreiti à anâsene.

English translation:
# You can’t become anything more than old.

A proverb everyone can understand. You can’t expect to become anything more than old, and at a certain moment we’re forced to depart.
Ligurian:
# Chi rie de venardì, cianze in domenega.

No beseugna recillâse quande l’é oa de meditâ in scê nòstre debolesse, perché dapeu â scontemmo.

English translation:
# Chi ride di venerdì, piange di domenica.

One should not rejoice when it is time to meditate on our weaknesses, because we will pay for it later.
Ligurian:
# Læte e vin fan sunnâ o campanin.

Segondo unn’atra verscion, «læte e vin, velen fin». Sti doî beviaggi missi insemme, segondo quarchedun, faieivan mâ a-a sanitæ.

English translation:
# Milk and wine make the bell ring.

According to another version, “latte e vino, veleno fino.” These two drinks together would be bad for your health.
Ligurian:
# O vin bon o n’à de beseugno de ramma.

Apreuvo che e ostaie in antigo aveivan unna ramma d’öofeuggio comme insegna. Donca o dito o scignifica un produto bon, o n ’à de beseugno de reclammo.

English translation:
# Good wine needs no bough.

Because the old taverns used a laurel bough as their sign. The saying therefore means that a good product needs no advertising.
Ligurian:
# Chi no me veu no me meita.

Mainea de consolâse de ëse stæto refuou da un innamoâ, ò da un datô de travaggio.

English translation:
# Chi non mi vuole non mi merita.

A way of consoling oneself after being rejected by a sweetheart, or by an employer.
Ligurian:
# Chi vive speando meue cagando.

Chi se contenta de speâ che e cöse cangian, o no l’ottëgne guæi ninte.

English translation:
# Chi vive sperando muore cacando.

Those who content themselves with hoping that things will change don’t get much out of it.
Ligurian:
# O fumme o va à l’äia, l’ægua a stà inta valle.

Veu dîse che i superbi, i fanfaroin (o fumme) chi se credde d’ëse tutto lê, o no serve à ninte, tanto che i ciù umei (l’ægua), quelli che se dan da fâ, arrestan inta valle à fecondâla.

English translation:
# Smoke goes into the air, water stays in the valley.

It means that the proud, the braggarts (the smoke), those who put on airs, are of no use to anyone, while the humblest (the water), those who toil away, remain in the valley to make it fertile.
Ligurian:
# Chi no veu no peu e o no gh’é obrigou.

Proverbio pe fâ sentî meno in corpa quarchidun che gh’é stæto domandou un aggiutto, ma o l’à refuou.

English translation:
# Chi non vuole non può e non vi è obbligato.

A proverb meant to ease the guilt of someone who has been asked for help but has refused.
Ligurian:
# Chi veu vadde e chi no veu mande.

I travaggi che un o ghe tëgne, bisà ch’o se î fasse da lê.

English translation:
# Chi vuole vada e chi non vuole mandi.

The tasks we care about we must take care of ourselves.
Ligurian:
# A vorpe a cangia o pei ma i viçi mai.

No se peu correze i mendi de chi s’é incarognio into viçio, ch’o peu cangiâ a seu mainea de presentâse, ma o no cangia i seu viçi.

English translation:
# The fox changes its fur, but never its vices.

One cannot correct the faults of those who have become hardened in vice; such a person may change the way he presents himself, but he does not change his vices.
Ligurian:
# Pe fâ despeto a-a ræna, caccila inte l’ægua.

Pe fâ despeto à un che ghe gusta o vin, no beseugna offrîghe da beive.

English translation:
# To spite the frog, throw it in the water.

To spite someone who loves wine, you mustn’t offer him a drink.
Ligurian:
# Lomellin o l’à averto o pòrtego.

A-i tempi do sollevo contra i austriachi do 1746, o pòpolo indignou pe-a reisa di aristocratichi de fronte à l’invasô o l’aiva pontou un cannon contra o pòrtego de Paxo. Alantô o marcheise Lomellin o l’à averto o pòrtego, comme pe demostrâ a boña fede di patriçi, che no aivan ninte in conträio che e gente intressan, e à sto ponto o pòpolo o s’é arretiou. O dito o veu indicâ unn’açion grande e larghea solo che in apparensa.

English translation:
# Lomellini has opened the gate.

At the time of the popular revolt against the Austrians in 1746, the people, indignant over the surrender of the aristocrats to the invader, had aimed a cannon at the gate of Palazzo Ducale. Then the Marquis Lomellini opened the gate, as if to demonstrate the good faith of the patricians, who had nothing against people entering, and at that point the people withdrew. The saying is meant to indicate an action that is great and generous only in appearance.
Ligurian:
# L’ötöio o fa limöxina a-a gexa.

Se ghe dixe quande un pöveo o fa un regallo à un ch’o stà ciù ben che lê, pe raxoin de reconoscensa ò atro.

English translation:
# The oratory gives alms to the church.

It is said when a poor person gives a gift to someone better off than himself, out of gratitude or for other reasons.
Ligurian:
# Da l’un à l’atro gh’é comme da-o Pappa a-o böia.

Pe indicâ unna diverscitæ ben ben marcâ.

English translation:
# Da uno all’altro c’é tanto come dal Papa al boia.

To indicate a very marked difference.
Ligurian:
# Fræ Piggia o stà in convento, Fræ Dà o no ghe stà.

I zeneixi en de soventi anteclericali, ma chì se træta ciù che atro da constataçion che semmo tutti lesti à piggiâ, ma ben pöchi ghe gusta dâ.

English translation:
# Fra’ Prendi sta in convento, Fra’ Dà non ci sta.

Genoese are often anticlerical, but here it’s more a matter of recognizing that we are all ready to take, but very few enjoy giving.
Ligurian:
# Gh’é chi ghe piaxe e pippe ch’an za tiou.

Se ghe dixe de chi çerne unna dònna da-o passou borrascoso.

English translation:
# C’è chi preferisce le pipe che abbiano già tirato.

Said of someone who chooses a woman with a stormy past.
Ligurian:
# A dònna a l’é boña fin ch’a piscia, l’òmmo fin ch’o s’addrissa.

A sessualitæ mascoliña a l’é ben ben ciù precäia de quella feminiña.

English translation:
# A woman can enjoy sex as long as she can urinate, a man as long as he can get an erection.

Male sexuality is far more precarious than female sexuality.
Ligurian:
# E buscagge s’assomeggian a-i çeppi.

Se alludde a-i figgeu, che pe fòrsa de cöse s’assomeggian à poæ e moæ.

English translation:
# Le schegge somigliano a-i ceppi.

This refers to children, who necessarily resemble their parents.
Ligurian:
# A-o tempo de rostie o bellin o cianze e a mossa a rie.

Quande s’avvexiña l’ötunno, i instinti sessuali se fan sentî ciù fòrti, segondo sto proverbio chì.

English translation:
# In chestnut season, the male member weeps and the vagina laughs.

As autumn approaches, sexual instincts become more pressing, according to this proverb.
Ligurian:
# Legno de ponta e dònna in cian arrezan o dòmmo de Milan.

O veu dî che l’attraçion sessuale a l’é unna fòrsa potentiscima.

English translation:
# Legno di punta e donna in piano reggono il duomo di Milano.

It means that sexual attraction is an extremely powerful force.
Ligurian:
# Pe giudicâ unna dònna beseugna veddila in camixa.

Proverbio un pittin masccista, ch’o redue a dònna a-o sò aspeto fixico.

English translation:
# To judge a woman you must see her in her shift.

A rather chauvinistic proverb, which reduces a woman to her physical appearance.
Ligurian:
# Dònna, succa e çioula no son graçia de Dio.

Proverbio ch’o paragoña a dònna à de verdue, che in coxiña ghe veuan, ma no son de seguo de leccardaie.

English translation:
# Donna, zucca e cipolla non sono grazia di Dio.

A proverb that compares women to vegetables, which are useful in the kitchen but are certainly no delicacies.
Ligurian:
# I foestê gh’an ciù mosse che dinæ.

Pe commun, i zeneixi de unna vòtta no gh’aivan guæi scimpatia pe-i foresti, accaxonæ d’ëse presuminoxi e pin de preteise.

English translation:
# Foreigners have more demands than money.

Usually, the Genoese of times past did not have much fondness for foreigners, who were accused of being presumptuous and full of demands.
Ligurian:
# Chi à mossa à pan, chi à bellin destende a man.

Proverbio masccista, ch’o l’inscinua comme a dònna a no se treuva mai in difficortæ econòmiche perché a peu delongo fâ conto in scê seu qualitæ de seduçion.

English translation:
# Whoever has a cunt has bread; whoever has a cock holds out his hand.

A male chauvinist proverb, suggesting that a woman is never in financial straits, since she can always rely on her seductive charms.
Ligurian:
# Pescou da canna, portou da Cristo, cacciou da visco, trei bellinoin pægi no n’ò mai visto.

Proverbio irònico in sce chi fa fronte à tanto giamin pe un exito scarso ò inçerto.

English translation:
# Fisherman with a rod, pallbearer for Christ, hunter with birdlime: three fools alike I have never seen.

Ironic saying about those who face great toil for a meager or uncertain result.
Ligurian:
# Chi l’é böxardo bisà ch’o l’agge boña memöia.

I böxardi devan avei boña memöia, maniman se fan descreuve e seu böxie.

English translation:
# Chi è bugiardo deve avere buona memoria.

Liars must have a good memory, otherwise they get their lies found out.
Ligurian:
# Pe conosce un böxardo bisà fâlo parlâ træ vòtte.

Se un böxardo o l’à da repete e seu böxie, o l’é bon da fâse descreuve.

English translation:
# To recognize a liar, you must make him speak three times.

If a liar has to repeat his lies, he is likely to give himself away.
Ligurian:
# Chi veu vive da bon crestian, da-i beghin stagghe lontan.

I zeneixi en de spesso anteclericali, e tanto ciù conträi a-e manifestaçioin de religioxitæ exageâ.

English translation:
# Chi vuole vivere da buon cristiano dai bigotti stia lontano.

Genoese people are often anticlerical, and all the more opposed to displays of exaggerated religiosity.
Ligurian:
# Se zenâ o l’impe e fòsse, settembre o l’impe a tiña.

Proverbio meteorològico, ligou a-a coltua contadiña. Se de zenâ ceuve, a vigna a daià ben ben de uga, e donca settembre o l’impià a tiña (unn’atra verscion do proverbio a dixe «settembre o l’impe a botte» e de sta mainea se crea un pittin ciù d’assonansa con «fòsse».

English translation:
# If January fills the ditches, September fills the vat.

A weather proverb, tied to peasant culture. If it rains in January, the vineyard will produce plenty of grapes and so September will fill the vat (another version of the proverb says _“settembre o l’impe a botte”_ and in this way a bit more assonance is created with _“fòsse”_.
Ligurian:
# E desgraçie son sempre pronte comme e töe de l’ostaia.

Dito che, con caratteristico pescimismo, o mette in guardia da-e brutte sorpreise.

English translation:
# Misfortunes are always ready, like the tables at the tavern.

A saying which, with characteristic pessimism, warns against nasty surprises.
Ligurian:
# Chi l’é ase de natua o no peu rägnâ da mû.

Ognidun o l’à da rispettâ a seu natua, sensa fintonaie.

English translation:
# Chi è asino di natura non può ragliare da mulo.

Everyone must respect their own nature, without pretense.
Ligurian:
# Boñe poule e peie nisse non fan mâ à nisciun.

E boñe poule no costan ninte, ma no son manco unna soluçion a-i problemi; proverbio ch’o l’esprimme a propenscion di liguri pe unna generoxitæ attiva e no fæta de sole poule.

English translation:
# Kind words and overripe pears never hurt anyone.

Kind words cost nothing, but they are not a solution to problems either; a proverb that expresses the Ligurians’ inclination toward an active generosity, not one made of mere words.
Ligurian:
# Chi aspeta l’aggiutto di parenti, o ghe n’à sciña che no ghe cazze i denti.

Proverbio de bon intende. Se peu constatâ che i zeneixi no s’aspëtan guæi ninte da-i pænti, sciben sto proverbio o no segge sempre veo.

English translation:
# He who waits for help from relatives may wait until his teeth fall out.

An easily understood proverb. One can observe that the Genoese do not place great expectations in their relatives, although this proverb is not always true.
Ligurian:
# Into paise di òrbi, i guersci fan figua.

Into mezo à tanti scciappin, fiña o meno intrante o fa unna bella figua.

English translation:
# In the land of the blind, the one-eyed make a fine showing.

Among so many duffers, even the least skilled cuts a fine figure.
Ligurian:
# Chi ghe piaxe a torta de riso, chi ghe piaxe a torta de giæe, chi ghe piaxe piggiâlo into cû.

I gusti no se discuttan.

English translation:
# Some like rice cake, some like chard pie, some like it up the rear.

There’s no arguing about tastes.
Ligurian:
# Chi parla derê a-e mæ spalle, parla co-o mæ cû.

O zeneise o desprexa quelli che ghe fa di ciæti apreuvo. Conosciuo ascì inta forma «chi me parla derê, parla co-o mæ panê».

English translation:
# He who speaks behind my back speaks to my arse.

The Genoese despises those who speak behind his back. Also known in the form “he who speaks behind me speaks to my basket” (backside).
Ligurian:
# Chi gh’à o cû de paggia o l’à poia ch’o ghe pigge feugo.

Chi gh’à a consciensa brutta o vive delongo inta poia.

English translation:
# Chi ha il culo di paglia ha paura che gli prenda fuoco.

Those with a guilty conscience live in constant fear.
Ligurian:
# Pregâse un mion, pregâse a Lanterna into cû a l’é a mæxima, no vëgne ni un ni l’atro.

I zeneixi an sempre avuo unna conçeçion da vitta, e da religion ascì, vitalistica e attiva.

English translation:
# Praying to have a million, praying to have the Lanterna up your backside is the same thing — neither one nor the other comes.

Genoese people have always had a vitalistic and active conception of life, and of religion as well.
Ligurian:
# Cû basso, galliña da euve.

Se creddeiva che unna dònna co-e gambe curte e o panê gròsso a mettesse a-o mondo di figgeu ciù de lengê.

English translation:
# Culo basso, gallina da uova.

It was believed that a woman with short legs and a big bottom had an easier time bringing children into the world.
Ligurian:
# De stæ, insalatta e cû, d’inverno menestron e mossa.

O l’é un conseggio dietetico, ma no porriëscimo zuâ in sciâ seu validitæ scientifica.

English translation:
# In summer, salad and ass; in winter, minestrone and cunt.

This is a dietary recommendation whose scientific validity we couldn’t swear to.
Ligurian:
# Un pö de ben e un pö de mâ o ten a barca drita.

Osservaçion filosòfica in sciô fæto che o ben e o mâ servan tutti doî à mantegnî l’equlibrio inte l’universo.

English translation:
# A little good and a little bad keeps the boat upright.

A philosophical observation regarding the fact that good and evil serve equally to maintain the balance of the universe.
Ligurian:
# Chi s’avvanta e o no l’é avvantou, l’é comme polîse o cû sens’avei cagou.

Metafora no guæi indovinâ, ma o senso do descorso o l’é che se un o se louda da pe lê, a va à finî ch’o se rende redicolo.

English translation:
# Chi si vanto e non è vantato, è come pulirsi il didietro senza avere defecato.

Not quite a well-chosen metaphor, but the gist is that whoever praises himself ends up making himself ridiculous.
Ligurian:
# Dònna, succa e çioula, un tanto a-o masso.

A dònna a l’ea tegnua pe unna mercançia utile, ma de pöco prexo.

English translation:
# Donna, zucca e cipolla un tanto al mazzo.

Women were considered a useful commodity, but of little value.
Ligurian:
# Mâ, feugo e dònna son træ cöse cattie.

Segondo a mentalitæ antiga, o mâ, o feugo e a dònna son træ cöse neçessäie, ma da sorveggiâ.

English translation:
# Sea, fire and woman are three bad things.

According to the old way of thinking, the sea, fire and woman are three necessary things but ones to be kept under watch.
Ligurian:
# Dònne, moin e scciuppette, se no ti ê sæ manezzâ no te ghe mette.

L’idea de fondo a l’é che e donne en delongo peigose, e beseugna trattâle con attençion.

English translation:
# Donne, mattoni e fucili, se non le sai maneggiare non ti ci mettere.

The underlying idea is that women are always dangerous, and must be handled with care.
Ligurian:
# O zeugo, a dònna e o speçiâ no se contentan de unna spellinsigâ.

O zeugo, mascime quello d’azzardo, o sesso e cuâse a salute, son træ attivitæ che finiscian delongo pe portâ via tempo, energie e dinæ.

English translation:
# Gambling, women, and the pharmacist aren’t satisfied with just a pinch.

Gambling, especially games of chance, sex, and looking after one’s health are three activities that always end up taking away time, energy, and money.
Ligurian:
# No beseugna fâse bruxâ i euggi da-e çioule di atri.

O veu dî che no beseugna stâse à intrigâ di fæti di atri, fiña à scroscîghe de persoña.

English translation:
# No bisogna farsi bruciare gli occhi dalle cipolle degli altri.

It means that one should not meddle in other people’s affairs to the point of suffering personally for it.
Ligurian:
# Un dio pe-o grilletto, a man pe-o pestelletto.

Corretta divixon do travaggio.

English translation:
# A finger for the clitoris, the hand for the little pestle.

Proper division of tasks.
Ligurian:
# Chi l’à dæta â voeiva dâ, perché a guersa a l’é allugâ.

Dito de natua misògina, ch’o vorrieiva giustificâ unna violensa carnâ con l’attesto che a dònna «a se l’à çercâ».

English translation:
# Chi l’ha data la voleva dare, perché la vagina è ben riposta.

A misogynistic saying that seeks to justify rape with the pretext that the woman “asked for it.”
Ligurian:
# Quande o pei o fa o gianchin, lascia a guersa e piggia o vin.

Quande se ven boicòtti – segondo sto proverbio – l’é megio lasciâ perde e dònne e dedicâse à l’alcool.

English translation:
# When your hair turns whitish, leave the pussy and take the wine.

When one advances in age — according to this proverb — it is better to give up women and devote oneself to alcohol.
Ligurian:
# Piscia ciæo e incaghite do mego.

O senso do descorso o l’é che se ti gh’æ a consciensa netta, ti te peu imbuzzarâ de tutte e critiche.

English translation:
# Piss clear and don’t give a damn about the doctor.

The meaning of the saying is that if your conscience is clean, you can disregard all criticism.
Ligurian:
# Un o tia sciù a ciappa e l’atro o piggia l’anghilla.

Pe-o ciù se træta de doî compæ che se ascistan un con l’atro inte quarche malaçion.

English translation:
# One lifts the stone and the other catches the eel.

Generally it refers to two accomplices who assist each other in some misdeed.
Ligurian:
# Longhi e furbi no n’ò mai visto.

Pe commun, i zeneixi aivan di pregiudiçi in sce l’intelligensa de persoñe tròppo erte de statua.

English translation:
# Alti e furbi non ne ho mai visto.

Generally, the Genoese had prejudices about the intelligence of people who were too tall in stature.
Ligurian:
# Longo longo e abbelinou.

Pe commun, unna vòtta gh’ea de prevençioin in scê persoñe erte de statua.

English translation:
# Altissimo e scemo.

Usually, in the past there were prejudices regarding tall people.
Ligurian:
# Quelli erti scampan de meno, perché piggian ciù tanto vento.

De vòtte, e persoñe erte de statua ean çibble de battue de quelli ciù basci, che fòscia se voeivan vendicâ de un çerto complesso de inferioritæ, ma e battue no mancavan de un fòrte senso de l’umoriximo.

English translation:
# Tall folks live shorter lives, because they catch more wind.

At times, tall people were the target of jokes from shorter ones, who perhaps wanted to take revenge for a certain inferiority complex, but the jests did not lack a strong sense of humor.
Ligurian:
# Fanni do ben a-o villan e o te caghià in man.

Chì coscì no gh’é tanto da rouxia verso i villen, quante a constataçion da desconosciensa do mondo.

English translation:
# Fa’ del bene al villano e ti cacherà in mano.

Here there isn’t so much rancor toward peasants, as rather the recognition of the world’s ingratitude.
Ligurian:
# Ò merda ò berretta rossa.

O se dixe quande un o l’à deçiso de no contentâse de pöco, _«aut Caesar aut nihil»_, stante che a berretta rossa a l’ea quella do Duxe. Ma segondo di atri, a «berretta rossa» saieivan e scòrse de axinelle sciaccæ, che restan dòppo che s’é pestou l’uga pe fâ o vin, e s’assomeggian un pittin a-a gnisca: inte sto caxo, o proverbio o vorrieiva dî che beseugna arresegâ tutto quello che se gh’à, fiña a vitta, pe sciortî da unna scituaçion diffiçile, comme inte l’italian _«o la va, o la spacca»_; sta chì a porrieiva ëse a vea raxon do dito, se tegnimmo conto da tendensa di letterati e studioxi à nobilitâ çerte esprescioin popolare con di reciammi dòtti à l’istöia, fiña antiga, che o pòpolo o no s’à maiciù assunnou de tiâ à mezo.

English translation:
# O merda o berretto rosso.

It is said when someone has decided not to be content with little, _“aut Caesar aut nihil”_, since the red cap was that of the Doge. But according to others, the “red cap” would be the skins of crushed grapes, which remain after the pressing of the grapes, and somewhat resemble feces; in this case, the proverb would mean that one must risk everything, even one’s life, to get out of a difficult situation, as in the Italian “o la va, o la spacca”; this could be the true explanation of the saying, if we take into account the tendency of literary figures and scholars to ennoble certain popular expressions with learned references to history, even ancient, which the common people have never even thought of.
Ligurian:
# Ò merda ò çeia.

O se dixe quande un o l’à piggiou unna deçixon e o l’intende d’anâ avanti à tutti i conti, segge quello che segge.

English translation:
# O merda o cera.

Said when a decision has been made and one intends to see it through to the end at all costs, come what may.
Ligurian:
# Quande a merda a monta o scæn a spussa.

Se dixe de persoñe che son nasciue pövee, e da quande en riescie à vegnî ricche, se compòrtan con presumî, sosta e babia; no escludemmo che inte sto dito ghe segge ascosa unna boña quantitæ de giöxia, da parte che chi l’é arrestou pöveo.

English translation:
# When the shit climbs the step, it stinks.

It is said of people born poor who, ever since they have grown rich, behave with presumption, arrogance, and haughtiness; we cannot rule out that this proverb hides a good dose of envy on the part of those who have remained poor.
Ligurian:
# Quande troña à Monte Cû, ceuve merda de seguo.

Se ghe dixe pe treppo, quande quarchedun ghe scappa de l’äia in desdaxo, pe exortâlo à anâ a-o gabinetto donde o porrià liberâse de l’imbrumme chi ghe dà breiga.

English translation:
# Quando tuona a Monte Culo, piove merda di sicuro.

It is said jokingly when someone involuntarily lets out some wind, to urge him to head to the toilet, where he can rid himself of the embarrassment troubling him.
Ligurian:
# Dio n’avvarde da-i beghin e da chi va in gexa tutte e mattin.

I zeneixi no se fian de chi ostenta religion.

English translation:
# God protect us from bigots and from those who go to church every morning.

The Genoese don’t trust those who flaunt their religion.
Ligurian:
# Da-e bagasce e da-i ruffien stæne a-a larga e dîne ben.

Perché peuan creâ di problemi; peò chi va apreuvo à sto proverbio o l’é un pittin ruffian lê ascì.

English translation:
# Dalle puttane e dai ruffiani statene alla larga e ditene bene.

Inasmuch as they can cause trouble; however, whoever follows this proverb is a bit of a ruffian himself.
Ligurian:
# Vâ ciù un à fâ che çento à commandâ.

Osservaçion in sciâ frequente inutilitæ e presummî de chi commanda, a l’esprimme unna çerta mäfiansa inti confronti de l’autoritæ constituia. Ò donca, che in sciô pòsto de travaggio quelli che commanda, e ciù vòtte son quelli che no fan ninte.

English translation:
# One who does is worth more than a hundred who command.

An observation on the frequent uselessness and presumption of those who command, it expresses a certain distrust toward established authority. Or, that in the workplace those who direct are, more often than not, those who do nothing.
Ligurian:
# A corpa a l’é unna bagascia che no â veu nisciun.

Constataçion de fæto, ch’a no l’à de beseugno de un commento.

English translation:
# Blame is a whore that nobody wants.

A statement of fact that needs no commentary.
Ligurian:
# Chi à ciù balle che o sciô Giæa, renonçie fito a-o cappin de sæa.

Chi gh’à tròppo preteise, o se treuva fito à doveighe renonçiâ. O sciô Giæa o ghe sta solo pe-a rimma.

English translation:
# Chi ha più fisime del signor Ghiara, rinunzi presto alla cappetta di seta.

Those who have too many pretensions soon find themselves having to give them up. Mr. Ghiara is only there for the rhyme.
Ligurian:
# Chi guägna a primma man, o va à cà co-e balle in man.

Perché chi guägna de drito a-o zeugo d’azzardo, o se credde d’ëse affortunou, o continua à sugâ e de lengê o perde tutto. Dito ch’o se peu applicâ ascì à de atre scituaçioin da vitta.

English translation:
# Chi vince la prima mano, va a casa con le pive nel sacco.

Because whoever wins right away at gambling believes himself to be lucky, keeps on playing, and easily loses everything. A saying that can also be applied to other situations in life.
Ligurian:
# I seunni en e balle che toccan o cû.

I zeneixi no creddan guæi a-i metodi da antevedde o destin, e ancon meno de interpetrâ i seunni.

English translation:
# Dreams are balls that hit your ass.

Genoese people don’t put much stock in methods of foretelling destiny, and even less in interpreting dreams.
Ligurian:
# À barba canua a fantinetta a ghe sta dua.

O veu dî che e zoene no ghe gusta i vegi e no respondan a-e seu propòste amose, ma segondo quarchedun gh’é ascì unn’alluxon à unna çerta meña de doçe de succao södo e duo à forma de fantinetta, che se un o l’é sensa denti o giamiña à giasciâlo.

English translation:
# A barba canuta la fanciulla è dura.

It means that girls do not like old men and do not respond to their amorous advances, but according to some there is also an allusion to a certain type of sweet made of compact, hard sugar shaped like a little girl, which a person without teeth finds difficult to chew.
Ligurian:
# A-a giornâ d’ancheu fa o dottô fiña i petteu.

Proverbio ch’o fa vedde comme de za inti tempi antighi i zoeni pretendeivan de saveine ciù di vegi, za pe-o solo fæto d’ëse zoeni, cösa che de belle vòtte a l’é vea, ma de seguo fâlo nottâ no l’é gradia à chi pensa che a seu esperiensa a conte quarcösa.

English translation:
# These days even arrogant boys play the know-it-all.

A proverb that shows us how, even in ancient times, young people claimed to know more than the old, simply by virtue of being young — something that is often true, but pointing it out is certainly not welcome to those who think their experience counts for something.
Ligurian:
# A-a guæra no ne nasce.

A l’é unna veitæ ciufito evidente; i liguri son antimilitaristi pe tradiçion.

English translation:
# In guerra non ne nascono.

A rather self-evident truth; Ligurians are antimilitarist by tradition.
Ligurian:
# A-a seia canta i òmmi e a-a mattin canta i öxelli.

Dito de grammo interpretâ: ma gh’é da pensâ che i òmmi cantan de seia inte ostaie dòppo o travaggio, tanto che quelli che no fa ninte, i öxelli, peuan cantâ delongo, anche de mattin.

English translation:
# In the evening men sing and in the morning birds sing.

A saying that is difficult to interpret; but one might think that men sing in the evening at the taverns after work, while those who idle, the birds, can sing always, even in the morning.
Ligurian:
# A-a seia lioin, a-a mattin coggioin.

Dito ch’o l’alludde a-a potensa sessuale di mascci, che de mattin a l’é de spesso scernia; ma anche solo che a-e pöche fòrse do giorno apreuvo d’avei fæto quarche cancaribba a-a seia.

English translation:
# La sera leoni, la mattina coglioni.

A saying that alludes to the sexual prowess of males, often weakened in the morning; but also simply to the scant strength on the day following some evening revelry.
Ligurian:
# A bella de Torriggia tutti â veuan, nisciun se â piggia.

Se dixe de unna figgia ch’a vëgne conteisa da tanti, ma in sciâ fin no veu sposâla nisciun.

English translation:
# La bella di Torriglia, tutti la vogliono nessuno la prende.

Said of a girl who is courted by many, but in the end no one wants to marry her.
Ligurian:
# Unna pessa imbastia a l’é za meza cuxia.

A verscion italiaña a dixe che «chi ben comensa o l’é à meitæ de l’euvia».

English translation:
# A basted patch is already half sewn.

The Italian version says that “well begun is half done.”
Ligurian:
# A bellessa a no fa boggî a pugnatta.

Veu dî che a bellessa a no peu ëse l’unica raxon pe maiâse, ma unna persoña a deve avei de atre qualitæ ascì.

English translation:
# Beauty doesn’t make the pot boil.

It means that beauty cannot be the only reason to marry, but a person must also possess other qualities.
Ligurian:
# A biscia a l’addenta o ciarlatan.

Se dixe quande quarche mastrusso o se regia contra chi l’à inandiou.

English translation:
# La biscia morde il ciarlatano.

Said when some scheme backfires on the one who devised it.
Ligurian:
# A-a biscia viva no gh’ammanca pertuso.

O veu dî che, finché semmo vivi, gh’é delongo a poscibilitæ de tiâ avanti, d’attrovâ recatto a-i nòstri problemi.

English translation:
# Alla biscia viva non manca buco.

It means that, as long as we are alive, there is always the possibility of moving forward, of finding a solution to our problems.
Ligurian:
# À boña serva no manca patroña.

O veu dî che, pe chi sa fâ ben o seu mestê, gh’é sempre a poscibilitæ de guägnâse da vive.

English translation:
# A buona serva non manca padrona.

It means that, for those who know how to do their job well, there is always a way to earn a living.
Ligurian:
# A botte a dà do vin ch’a l’à.

Serv’assæ pretende che quarchedun fasse quarcös’atro che quello ch’o l’é bon de fâ, aspëtâse de cortexie da chi no à reçevuo educaçion, e via de sto passo.

English translation:
# La botte da il vino che ha.

It is pointless to expect someone to do anything other than what they are capable of doing, to expect courtesy from those who have not been brought up well, and so on.
Ligurian:
# A carne attaccâ à l’òsso a l’é a ciù boña.

Tutte e cöse de grammo ottegnî, i loei ciù de grammo fâ, en quelli che dan ciù satifaçion.

English translation:
# The meat closest to the bone is the best.

All things that are hard to obtain, the deeds most difficult to accomplish, are those that bring the greatest satisfaction.
Ligurian:
# À cavallo regallou no s’ammia in bocca.

Se te regallan quarcösa, no ti stæ à fâ o schinfioso ni à çercâ o pei inte l’euvo.

English translation:
# A caval donato non si guarda in bocca.

If someone gives you a gift, you don’t turn up your nose at it, nor do you nitpick.
Ligurian:
# À chi conta e pegoe, o lô o ghe ê mangia.

Un ch’o stà à fâ tanti conti e progetti, avanti de fâ unna cösa, l’é façile che quarche improvvisto o ghe î cacce pe l’äia.

English translation:
# He who counts his sheep, the wolf eats them.

For those who make too many calculations and plans before undertaking a venture, it is easy for some unforeseen event to throw them into disarray.
Ligurian:
# À chi ha famme, o pan o ghe pâ lasagne.

Proverbio ciæo à tutti. Fiña o mangiâ ch’o mette meno coæ, quande pròpio no t’æ nint’atro, o te tia a goa.

English translation:
# A chi ha fame, il pane sembra lasagne.

A proverb everyone can understand. Even the least appetizing food, when you have nothing else at all, can be tempting.
Ligurian:
# À chi à pan no ghe manca can.

Se un o gh’à doe palanche, o peu stâ seguo ch’o l’attreuva chi ghe va apreuvo pe servîlo, ò anche solo che pe scroccâghe quarcösa.

English translation:
# A chi ha pane non manca cane.

If you have a couple of pennies, you can be sure you’ll find someone following you around to serve you, or even just to sponge something off you.
Ligurian:
# Vâ ciù unna berretta che çento scoffie.

Dito masccista e apodittico, che se çerca à compensâ con quello ch’o dixe «donde gh’é berretta no paga scoffietta».

English translation:
# A cap is worth more than a hundred bonnets.

A male chauvinist and apodictic saying, which one tries to offset with the one that says _“donde gh’é berretta no paga scoffietta”_.
Ligurian:
# À chi à testa no ghe manca cappello.

Chi gh’à un pittin de sæximo o sa delongo comme levâse d’inti imbròggi.

English translation:
# A chi ha testa non manca cappello.

Those with a bit of common sense always know how to get themselves out of trouble.
Ligurian:
# Chi no ghe piaxe o vin, o Segnô o ghe leve l’ægua.

Ciù che unn’exortaçion à imbriægâse, o veu dî che chi desprexa l’abondansa o no se meita manco l’essençiale.

English translation:
# A chi non piace il vino, Dio tolga l’acqua.

More than an exhortation to get drunk, it means that those who scorn abundance do not even deserve the essentials.
Ligurian:
# A ciù cattia à spellâ a l’é a coa.

O veu dî che finî un travaggio comme se dé a l’é a parte de ciù grammo fâ.

English translation:
# The hardest part to skin is the tail.

It means that finishing a job properly is the most difficult part.
Ligurian:
# A croxe co-o pan a se peu comportâ.

I patimenti e e difficortæ se peuan comportâ ciù ben, se un o l’é ben nutrio, ò se o l’à di dinæ.

English translation:
# The cross can be borne with bread.

Suffering and hardships can be better endured if one is well fed, or if one has money.
Ligurian:
# Cianin, barbê, che l’ægua a s’ascada.

O veu dî che no beseugna stâ à piggiâsela pe pöco; segondo di atri, incangio, o se dixe pe avvertî quarchedun d’avvardâse perché vegnià o momento che e seu corpe saian gastigæ.

English translation:
# Fai piano, barbiere, che l’acqua si riscalda.

It means that one should not get upset over trifles; according to others, instead, it is said to warn someone to be on guard, because the time will come when his faults will be punished.
Ligurian:
# A discreçion a l’é a moæ de virtù.

Tegnîse reservæ e dignitoxi a l’é uña de qualitæ ciù apprexæ da-i liguri.

English translation:
# Discretion is the mother of virtues.

Remaining reserved and dignified is one of the qualities most appreciated by Ligurians.
Ligurian:
# A dottriña sensa bontæ a no serve ni pe-i pöchi ni pe-i assæ.

O veu dî che a conosciensa ch’a no l’é accompagnâ da deutte de umanitæ a l’é ciù dannosa che atro.

English translation:
# Learning without goodness serves neither the few nor the many.

It means that knowledge unaccompanied by qualities of humanity is more harmful than anything else.
Ligurian:
# A-e dònne, quande stan ben, ghe fa mâ a testa.

E dònne, inte unna soçietæ masccista, ean de spesso viste comme un imbrumme à unna vitta attiva.

English translation:
# Alle donne, quando stanno bene, fa male la testa.

Women, in a male-dominated society, were often seen as a hindrance to an active life.
Ligurian:
# Ægua cada e serveçiâ, se guæisce da ògni mâ.

A-i tempi de unna vòtta i remedi à dispoxiçion ean pöchi e de pöco effetto.

English translation:
# Acqua calda e clistere, si guarisce da ogni male.

Once, the remedies available were few and of little effect.
Ligurian:
# Ægua chi core a no pòrta venin.

Percöse a no consente a-i micròbi de desviluppâse; ma in senso figuou se veu dî che de frequentâ tante persoñe l’é meno façile che nasce de rouxie.

English translation:
# Acqua che corre non porta veleno.

Because it doesn’t allow microbes to develop; but in a figurative sense it means that by associating with many people it is less likely for grudges to arise.
Ligurian:
# Donde gh’é berretta no paga scoffietta.

A-i tempi de unna vòtta, e dònne gh’aivan a scoffia. Comme proverbio, o pâ fiña ch’o digghe: «à ste pövee dònne, de za che van mai tanto pöco, paghemmoghe a-o manco da çeña».

English translation:
# Where there’s a cap, the bonnet doesn’t pay.

Once upon a time, women wore bonnets. As a proverb, it almost seems to say: “for these poor women, since they’re worth so little, let’s at least pay for dinner.”
Ligurian:
# Ægua coâ a derua i ponti.

In senso figuou, perché un o se tëgne tutte e rouxie de drento, che dapeu fan danno.

English translation:
# Still water (lit. brooded) brings down bridges.

In a figurative sense, because one holds in all the resentments, which then do harm.
Ligurian:
# Ægua e feugo fito se fan leugo.

Co-e fòrse da natua no se treppa.

English translation:
# Water and fire quickly make their way.

One does not trifle with the forces of nature.
Ligurian:
# À fâ cantâ un òrbo ghe veu un södo, à fâlo taxei ghe ne veu trei.

Perchè fòscia coscì o fa ciù palanche.

English translation:
# To make a blind man sing it takes one penny, to make him stop it takes three.

Because perhaps that way he earns more.
Ligurian:
# À fâ e frasche a-o villan l’é comme dâ i bescheutti à l’ase.

Serv’assæ deuviâ a cortexia con quelli che no capiscian manco cös’a l’é.

English translation:
# Fare le carezze al villano è come dare i biscotti all’asino.

It is useless to show courtesy to those who do not even understand what it is.
Ligurian:
# A fæña do diao a va tutta in brenno.

Proverbio ben conosciuo anche in italian.

English translation:
# La farina del diavolo va tutta in crusca.

A well-known proverb in Italian as well.
Ligurian:
# À fâ i fæti seu no ghe veu soggeçion nisciuña.

No beseugna vergheugnâse de fâ vai i nòstri driti.

English translation:
# A fare i fatti propri non ci vuole soggezione alcuna.

We must not be ashamed to assert our rights.
Ligurian:
# A famme a fa fâ de tutto.

Proverbio fin tròppo ciæo.

English translation:
# Hunger makes you do anything.

An all too clear proverb.
Ligurian:
# A famme e o freido fan vegnî o pellamme neigro.

Into senso che fan vegnî e gente gramme, neigre, sensa vergheugna.

English translation:
# Hunger and cold turn the skin black.

Meaning that they make people wicked, black, shameless.
Ligurian:
# A fin do ratto a l’é d’ëse mangiou da-o gatto.

Amaa constataçion che ognidun o l’à o seu destin, e quello di deboli o l’é d’ëse sobransæ da-i ciù fòrti.

English translation:
# The mouse’s end is to be eaten by the cat.

A bitter observation that everyone has their own destiny, and that of the weak is to be overpowered by the stronger.
Ligurian:
# A freve continua a l’ammassa l’òmmo.

Travaggiâ delongo sensa fermâse, sciätâse tutti i momenti apreuvo à quarche lagno veu dî accurtîse a vitta.

English translation:
# Continuous fever kills a man.

Working continuously without stopping, getting agitated at every moment because of some worry means shortening one’s life.
Ligurian:
# Mouxo de mâ, sô de frevâ, cianze de dònna: no te n’affiâ.

Chì coscì o proverbio, mæ pai ben ben poetico, o l’esprimme quella smersa de fascinaçion che l’òmmo o preuva inti confronti da dònna, da seu imprevedibilitæ e da seu communansa co-e fòrse da natua.

English translation:
# Sea wave, February sun, woman’s weeping: do not trust them.

Here the proverb, in my opinion very poetic, expresses that sort of fascination man feels toward woman, toward her unpredictability and her kinship with the powers of nature.
Ligurian:
# A freve quartaña: i vegi a î ammassa e i zoveni a î saña.

E moutie son i agenti da seleçion natuâ chi leva da mezo i vegi e i deboli e a rende ciù fòrti e ciù sen quelli che an da procreâ pe transmette a-i figgeu a seu fòrsa e a seu rescistensa; darwiniximo instintivo do pòpolo ben ben avanti ch’o l’arrivesse o Darwin.

English translation:
# Quartan fever: it kills the old and heals the young.

Diseases are the agents of natural selection that remove the old and the weak, while making stronger those who must procreate to pass on to their children their strength and endurance; an instinctive Darwinism of the common people long before Darwin came along.
Ligurian:
# A glöia de sto mondo a l’é unna botte sensa fondo.

O veu dî che ciù s’ottëgne dinæ e reconoscimenti, ciù se ne vorrieiva; ma in sciâ fin tutto finisce inte unna botte sensa fondo, ch’a no restituisce ninte de quello ch’a l’à collou, e ninte se ne sa ciù.

English translation:
# The glory of this world is a bottomless barrel.

It means that the more money and recognition one obtains, the more one would want; but in the end everything ends up in a bottomless barrel, which gives back nothing of what it has swallowed, and nothing more is heard of it.
Ligurian:
# A graçia a sconfonde a bellessa.

Se dixe de unna dònna che no se sa s’a segge ciù bella, ò ciù aggaibâ e de bon træto.

English translation:
# La grazia confonde la bellezza.

Said of a woman of whom one cannot tell whether she is more beautiful, or more graceful and well-mannered.
Ligurian:
# À guastando se va imprendando.

O l’à o mæximo scignificato do proverbio italian chi dixe che «de inarâse se imprende»; degno de nòtta o gerundio introduto da-a prepoxiçion «à» e o passaggio da-a segonda coniugaçion a-a primma do verbo «imprende», fenomeno commun into zeneise de l’Etæ de mezo, e continuou solo inte quarche verbo fin à niatri.

English translation:
# By making mistakes one learns.

It has the same meaning as the Italian proverb that says “sbagliando s’impara”; notable is the gerund introduced by the preposition _“à”_ and the shift from the second to the first conjugation of the verb _“imprende”_, a common phenomenon in medieval Genoese, which has continued down to us only in a few verbs.
Ligurian:
# Äia de fissua, äia de seportua.

Unn’intensa corrente d’äia chi corpisce un solo ponto do còrpo a peu fâ mâ pe davei.

English translation:
# Aria di fessura, aria di sepoltura.

An intense draft striking a single point of the body can really do harm.
Ligurian:
# A-i paisen e cäsette de sæa ghe spellan e gambe.

O veu dî che tròppo raffinatesse fan mâ à quelli che no gh’en avviæ, ò perché no ê san gestî, ò pe de atre raxoin.

English translation:
# Silk stockings flay the legs of peasants.

It means that too many refinements harm those who are not accustomed to them, either because they do not know how to handle them, or for other reasons.